CELEX: C2007/140/64
Language: fi
Date: 2007-06-23 00:00:00
Title: Asia T-136/07: Kanne 20.4.2007 — Colgate-Palmolive v. SMHV — CMS Hasche Sigle (VISIBLE WHITE)

23.6.2007   
            
            
               FI
            
            
               Euroopan unionin virallinen lehti
            
            
               C 140/39
            
         Kanne 20.4.2007 — Colgate-Palmolive v. SMHV — CMS Hasche Sigle (VISIBLE WHITE)
   (Asia T-136/07)
   (2007/C 140/64)
   Kannekirjelmän kieli: englanti
   Asianosaiset
   
      Kantaja: Colgate-Palmolive Co. (New York, Yhdysvallat) (edustajat: asianajajat M. Zintler, H. Harmeling ja K.-U. Plath)
   
      Vastaaja: Sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: CMS Hasche Sigle (Köln, Saksa)
   Vaatimukset
   
               —
            
            
               Neljännen valituslautakunnan 15.2.2007 päivätty päätös on kumottava;
            
         
               —
            
            
               yhteisöjen tuomioistuimen on vahvistettava mitättömyysosaston päätös ja todettava, että yhteisön tavaramerkki nro 802 793 ”VISIBLE WHITE” pysyy rekisteröitynä;
            
         
               —
            
            
               kantajan kulut on korvattava mitättömäksi julistamista koskevan vaatimuksen osalta, lautakunnan päätöksessä kuluista tehty ratkaisu on kumottava ja tästä kanteesta aiheutuvat oikeudenkäyntikulut on korvattava.
            
         Oikeudelliset perusteet ja pääasialliset perustelut
   
      Rekisteröity yhteisön tavaramerkki, jonka mitättömäksi julistamista on vaadittu: Sanamerkki ”VISIBLE WHITE” luokkaan 3 kuuluvia tavaroita varten — yhteisön tavaramerkki nro 802 793.
   
      Yhteisön tavaramerkin haltija: Kantaja.
   
      Yhteisön tavaramerkin mitättömäksi julistamista koskevan vaatimuksen esittäjä: CMS Hasche Sigle.
   
      Mitättömyysosaston ratkaisu: Mitättömäksi julistamista koskevan vaatimuksen hylkääminen.
   
      Valituslautakunnan ratkaisu: Mitättömyysosaston päätöksen kumoaminen ja yhteisön tavaramerkin julistaminen mitättömäksi.
   
      Kanneperusteet: Neuvoston asetuksen N:o 40/94 7 artiklan 1 kohdan b ja c alakohdan rikkominen siltä osin kuin valituslautakunta katsoin virheellisesti, että sekä osa ”VISIBLE” että osa ”WHITE” olivat kuvailevia suhteessa ”Hammastahnaan” ja ”Suuveteen” ja piti yhdistelmää kokonaisuutena kuvailevana ja erottamiskyvyttömänä.